Coba jelasin Sejarah tempur dari Kereta kebal T-28 dalam bahasa melayu dong

T-28 telah digunakan semasa Pencerobohan Poland dan semasa Perang Musim Sejuk menentang Finland. Pada peringkat awal Perang Musim Sejuk, kereta kebal ini telah digunakan dalam misi tembakan langsung terhadap kubu Finland. Ketika perlaksanaan operasi ini, didapati bahawa perisainya adalah tidak mencukupi dan program bagi menaik taraf dilaksanakan. Kepingan hadapan telah dinaik taraf dari 30 mm hingga 80 mm dan plat sisi dan belakang dengan ketebalan 40 mm. Dengan versi perisai-dipertingkat ini, Tentera Merah memecahkan melalui benteng pertahanan utama Finland, Garisan Mannerheim .

Menurut ahli sejarah Rusia Maksim Kolomiets dalam bukunya T-28. Raksaksa Berkepala Tiga Stalin, lebih dari 200 T-28s dimusnahkan semasa Perang Musim Sejuk, tetapi hanya 20 daripadanya binasa sepenuhnya (termasuk dua yang ditawan oleh Tentera Finland).  Disebabkan ia berhampiran dengan Loji Kirov, semua kereta kebal lain yang dimusnahkan telah diperbaiki, sebahagian daripada mereka lebih daripada lima kali.

Pasukan Finland menggelar T-28 Postivaunu ("gerabak surat" atau "keretapi pos") sempena seorang komander kereta kebal T-28 Soviet yang ditawan bersama kereta kebal beliau yang dilumpuhkan yang membawa gaji bulanan dan mel yang dialamatkan kepada Batalion Kereta kebal ke-91 (ini berlaku pada 19-20 Disember 1939, semasa perang Summa ).  Kereta kebal T-28 juga digelar Kivitalo ("bangunan batu") oleh tentera Finland disebabkan saiznya yang besar.

Finland menawan dua kereta kebal T-28 semasa Perang Musim Sejuk dan lima semasa Perang Penerusan, bagi jumlah keseluruhan 7 kenderaan. Finland tidak mempunyai traktor yang boleh menunda jauh kenderaan berat seperti T-28, dan akibatnya T-28 yang ditangkap dan tidak boleh bergerak dengan kuasanya sendiri telah dilucutkan apa-apa yang berguna (mesingan, radio dan lain-lain) dan ditinggal di mana ia berada.

Pihak Soviet mempunyai 411 kereta kebal T-28 ketika kereta kebal Jerman menyerang Kesatuan Soviet pada bulan Jun 1941. Sejumlah besar dari ini telah musnah dalam tempoh dua bulan pertama pencerobohan, kebanyakannya ditinggalkan selepas mengalami kerosakan mekanikal. Sesetengah T-28 turut mengambil bahagian dalam pertahanan Leningrad dan Moscow musim sejuk 1941,  tetapi selepas lewat 1941, ia jarang berada dalam perkhidmatan Tentera Merah; beberapa darinya dikendalikan oleh tentera musuh.